ایران کی موصل میں دہشتگردانہ حملے کی مذمت

اسلامی جمہوریہ ایران نے عراق کے صوبے موصل میں دہشتگردی کے واقعے کی مذمت کرتے ہوئے اس حملے میں قیمتی انسانی جانوں کے ضیاع پر افسوس کا اظہار کیا ہے۔

خبر کا کوڈ: ۴۳۷۶۳۰

تاریخ: ۱۱ بهمن ۲۰۱۸ - ۱۴:۳۱

رسا نیوز ایجنسی کی رپورٹ کے مطابق اسلامی جمہوریہ ایران نے عراق کے صوبے موصل میں دہشتگردی کے واقعے کی مذمت کرتے ہوئے اس حملے میں قیمتی انسانی جانوں کے ضیاع پر افسوس کا اظہار کیا ہے۔

ترجمان دفترخارجہ 'بہرام قاسمی' نے اتوار کے روز اپنے ایک بیان میں کہا کہ اسلامی جمہوریہ ایران، اس مشکل گھڑی میں عراقی قوم اور حکومت کے ساتھ کھڑا ہے۔

قاسمی نے اس واقعے کو نفرت انگیز قرار دیتے ہوئے عراقی قوم اور حکومت بالخصوص جاں بحق ہونے والوں کے لواحقین سے دلی تعزیت اور ہمدردی کا اظہار کیا ہے۔

تفصیلات کے مطابق، عراقی صوبے موصل میں جمعرات کے روز دہشتگردی حملے کے نتیجے میں بعض عراقی شہری شہید اور زخمی ہوگئے ہیں۔/۹۸۹/ف۹۴۰/